Hva skal jeg gjøre, når jeg vil på renn?
Alle medlemmer som vil delta i renn lokalt og regionalt, må være registrert i minidrett.no (idrettens medlemsdatabase). Fra fylte 13 år må den aktive også innløse skilisens. 
[bookmark: _GoBack]Finn renn du ønsker å gå på skiforbundet sin terminliste http://www.skiforbundet.no/akershus/langrenn/ og trykk «MELD MEG PÅ». Du blir da rutet videre til Min Idrett der du utfører selve påmeldingen. Følg anvisningene.
Klubben dekker alle startkontigenter for klassene 8-18 år. Ved påmelding til renn via minidrett.no, sendes alle startkontigenter direkte til klubben. Dvs ingen midlertidige utlegg for hver enkelt.
På den respektive skiklubbs nettside, vil du etter at påmeldingsfristen er passert (3-7 d. før rennet), finne tidspunktet for start.
Beregn ca 1 time fra du har ankommet rennstedet til tidspunkt for start. Det kan være enkelte ganger at parkeringsplassen er et stykke fra start og målområdet, legg inn noe slakk.
Beregn alltid kr 50 til parkering, pluss eventuelt program(valgfritt).
Det er to måter å hente ut startnummer. Den ene er at arrangør samler alle startnr. fra hver klubb i en pose. Dette betyr at første person/gruppe fra skiklubben blir ansvarlig for utdeling av startnr. til resten av klubben. Det er da vanlig at man legger igjen tlf.nr i sekretariatet/rennkontor. Utfordringen er at de yngste ofte starter først, og i enkelte tilfeller ved store renn noen timer før de eldre. Vær kreativ!!! Det andre alternativet er utdeling av individuelle startnr. i sekretariat/rennkontor. Dette er den enkleste måten for deltagerne.
Det er enkelte renn som skal være "fokusrenn", dette betyr at USK stiller med USK-bannere og vi rigger til en liten plass. Der kan alle medlemmer samles og tips til dagens renn kan utveksles. Om man ikke har deltatt på renn tidligere er dette en fin "ice breaker". Liste over fokusrenn vil bli sendt ut til hver gruppe.
Etter at løpet er gjennomført er det premieutdeling. For klassene 8-10 år får alle deltagerne premie, for de eldre gruppene gjelder egne regler
